पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में पाबंदियों और संक्रमण के डर से अब मेहमानों के साथ-साथ नजदीकी रिश्तेदारों को भी शादी में नहीं बुलाया जा रहा है। हालांकि कुछ रस्मों और परम्पराओं का निर्वहन बेहद जरूरी होता है। ऐसे में शादी की इन जरूरी रस्में-परम्पराएं दूल्हा-दुल्हन से घर बैठे ही ऑनलाइन पूरी करवाई जा रही हैं। रिश्तेदारों के साथ बकायदा फोन पर वीडियो कॉलिंग से जुड़कर जैसा परम्परा अनुसार जरूरी होता है, वैसा ही दूल्हा-दुल्हन करते हैं।
ऐसी ही एक शादी जिले के जसवंतगढ़ कस्बे में हुई। इसमें दुल्हन के देश भर में रह रहे रिश्तेदारों ने वीडियो कॉलिंग के माध्यम से ऑनलाइन शादी की रस्में निभाईं। यहां नेमीचंद शर्मा एवं रत्नीदेवी के पौत्र पवन की खुनखुना निवासी मुस्कान शर्मा के साथ हुई शादी में कई रस्में वीडियो कॉन्फ्रेंसिंग के माध्यम से ही पूरी करवाई गईं।
25 लोगों की मौजूदगी में हुई शादी
30 अप्रैल को हुई इस शादी में वर-वधु पक्ष दोनों की तरफ से मेहमानों व रिश्तेदारों को नहीं बुलाया गया। जसवंतगढ़ से खुनखुना बरात गई पर इस शादी में दोनों पक्षों की तरफ से महज 25 लोग ही शामिल हुए। दुल्हन मुस्कान शर्मा पक्ष की ओर से उनके नाना सत्यनारायण जोशी ने कोरोना महामारी को देखते हुए पूरी सावधानी रखी और पूरे कार्यक्रम में सोशल डिस्टेंसिंग का भी पूरा ध्यान रखा। गोधूलि बेला में ही वर वधु के फेरे करवाये गए।
बाट रोकने, सुहाग थाल और पैर छूने की रस्मे हुई ऑनलाइन
शादी होने के बाद दुल्हन की बाट रोकने, सुहाग थाल और पैर छूने जैसे कई जरुरी रस्में मोबाइल पर वीडियो कॉलिंग द्वारा मुंबई, उड़ीसा और कई दूरस्थ स्थानों पर ऑनलाइन करवाई गई। दूल्हे पवन के दादा नेमीचंद शर्मा ने बताया कि कोरोना महामारी से बचाव के लिए और दूसरों को जागरूक करने के लिए हमने वीडियो कॉलिंग पर सभी मेहमानों व रिश्तेदारों को गाइडलाइन की पालना करने की शपथ भी दिलाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn